VALÓS ESEMÉNYEK ALAPJÁN.
BIZONYOS NEVEKET, HELYEKET ÉS TÖRTÉNÉSEKET DRAMATURGIAI OKOKBÓL MEGVÁLTOZTATTUNK.
A NETFLIX SOROZATA
2018. JÚLIUS 7.
Gyertek gyorsan!
- Gyerünk! - Oké.
- Menjünk! - Jövünk.
+13 NAP, 10 ÓRA MIÓTA A FIÚK BEMENTEK A BARLANGBA
Jönnek.
Mély fájdalommal tudatom önökkel,
hogy kicsivel éjfél után
a Thai Haditengerészet egyik leszerelt kommandósa,
Saman Gunan első altiszt elhunyt.
Palackokat helyezett el a barlangba.
De nem volt elég oxigénje a visszaút megtételéhez.
„Ja Sam”, ahogy a barátai hívták,
önként jött segíteni a Tham Luanghoz, mint sokan mások.
Utolsó lélegzetvételéig hős volt.
Sokan kérdezték ma reggel,
hogy a halála mit jelent a mentőakció jövőjét illetően.
Biztosíthatom önöket, hogy folytatjuk a mentést.
Nem esünk pánikba.
Nem adjuk fel a mentőakciót.
Nem hagyjuk, hogy kárba vesszen a barátunk önfeláldozása.
A gyerekek maguktól fognak kiúszni?
Mi lesz a biztonsággal?
A Vaddisznók és a mentésben résztvevők biztonsága
mindig is elsődleges volt.
Ezért beszélünk meg mindent
a belügyminiszterrel,
aki hamarosan ideérkezik.
Következő kérdés!
Mikor megláttam, hogy hozzák azt a katonát,
összetört a szívem.
Nem tudom elképzelni, hogy érezhet a családja,
hogy feláldozta az életét.
Idd meg ezt! Jobban leszel.
Azt hittem, feladják, mert túl veszélyes az egész.
De tovább folytatják a mentést.
Szerinted mérges lesz anyukád, Tee?
Nem sok jó vár rám a jövőben, elhiheted.
A szüleim többé nem engednek el sehova.
Magunkra hagynának?
- Igenis. - Igenis.
Mit keres itt?
Segítek elkerülni a további katasztrófákat.
Nagyon sok forog kockán.
Kormányzó!
Jó napot!
Hogy állunk?
A brit búvárok jelenleg a járatot vizsgálják,
és keresik, hogy mi okozhatta a tegnapi tragédiát.
Kövek mozdulhattak el, és felkavarodhatott a homok, ahogy odabent emelkedik a víz.
Ez okozhatta a halálát?
Ezt sosem fogjuk teljesen biztosan tudni.
De a benti körülmények veszélyesebbek, mint gondoltuk.
- És csak romlani fognak. - Igen.
Ezért ha a britek szerint tiszta a terep,
folytatjuk a mentőakciót…
Nem gondolhatja komolyan, hogy ki tudnak úszni.
Ma reggel óta
az ország egy elit harcost sirat,
az egyik legjobb emberünket,
aki életét áldozta ezen a szörnyű helyen.
Hogy küldhetnénk be a vízbe az éhező, kimerült gyerekeket?
Ugyanez a sors várna rájuk.
Osztom az aggodalmát.
Miniszter úr!
A kormányzó úr mindenről folyamatosan tájékoztatott engem.
E tragikus haláleset fényében
szeretnék alternatív javaslatot tenni.
Módot kell találnunk rá, hogy életben tartsuk a fiúkat.
Csak ez számít most.
Azt akarja, hogy a barlangban maradjanak?
Igen.
Nem fog elfogyni az oxigénjük?
Pumpálunk be nekik.
Egyszer már felvetődött ez a megoldás, de akkor elvetették.
Hiba volt elhamarkodottan elvetni.
Újra át kell gondolnunk, hogy működőképes megoldás lenne-e.
Megvalósítható lenne?
A külföldi búvárok kevesebb mint egy hét alatt húzták ki a kötelet.
Ugyanennyi időbe telne az oxigéncső is.
Hogy biztosíthatnánk az épségüket a barlangban ilyen hosszú ideig?
Monszunidőszakban a kamrák egy részét teljesen elönti a víz.
Hogyan garantálja a történtek után, hogy épségben ki tudnak jutni?
Tényleg biztosítani tudja?
Már kiadtam Apakorn admirálisnak és az amerikaiaknak,
hogy szigorítsanak a biztonságon.
Senki sem akarja, hogy megismétlődjön ez a baleset.
De nem találhatunk ki teljesen új tervet.
Vannak változók…
- De… - Rendben.
Figyeljenek!
Ma leckét kaptunk abból, hogy mi is forog kockán.
Itt az ideje, hogy bizonyítsanak.
Derítse ki, hogy mi kell pontosan ahhoz,
hogy a fiúk a barlangban maradhassanak!
Minden apró részlet számít.
Ön pedig vegye át az új biztonsági előírásokat a búvárokkal!
Ja Sam halála miatt önnel szemben magasabbak az elvárások.
Vegyenek át minden lehetséges szcenáriót, kerül, amibe kerül!
Hogyha ennek vége, senki se mondhassa,
hogy nem próbáltunk meg mindent, hogy épségben kihozzuk őket!
Ne hibázzanak többet!
Eddig alig várta, hogy kihozzuk őket.
Mi változott meg?
Be akar nyalni neki?
Elég a cinikus hangnemből!
Csak nem akarom, hogy még valaki meghaljon.
Én sem.
Történt valami?
Csak mondják el!
Meghalt egy kommandós, de nem ismertem.
A leszerelése előtt az én egységemben szolgált.
Kivételes katona volt.
És nagyon jó ember.
És még mindig élne, ha nem hoztam volna ide a csapatot.
Rendbe fog jönni?
Idővel.
Ha mind épségben kijutottak.
És rájön, hogyan bocsásson meg magának.
Bhak!
Mondtad már nekik?
Az oxigénszint 15% alá csökkent ma reggel.
Beléptünk a veszélyzónába.
Sam halála miatt a vezetők
új tervet próbálnak kidolgozni, de…
sietünk, ahogy csak tudunk.
Tartsd Eakban a lelket!
+13 NAP, 18 ÓRA
A belügyminiszter azt fontolgatja, hogy bent tartja a fiúkat a barlangban
a monszun végéig, amíg a víz vissza nem húzódik.
Négy hónapig?
Miért nem mondjuk a szemükbe, hogy feladtuk?
Ezt fogják gondolni, ha megtudják, hogy őszig bent ragadtak egy oxigéncsővel.
Mi van, ha az oxigéncső kilyukad? Vagy tüdőgyulladása lesz az egyiküknek?
Dr. Bhak hogy kezelje őket egy nyirkos, sötét barlangban?
Koncentráljunk arra, amit kértek tőlünk!
És ez egy kérdésre vezethető vissza.
Tényleg mindent megteszünk, amit lehet,
hogy biztosítsuk a fiúk épségét…
a mentés során?
Kemény leckét kaptunk.
Az embereim magasan képzett nyílt vízi búvárok.
De itt menet közben tanulunk.
Ezért minden érintett épsége érdekében
a mentést a barlangbúvárokra bízom.
Az embereim minden segítséget megadnak.
Uram!
Példátlan ez a küldetés.
A változó körülményekhez kell igazítanunk a mentési tervet.
Benne vannak?
Akkor jó.
Mi a következő?
A legnagyobb fenyegetést a barlang mellett a pánik jelenti.
A pánik erős emberi reakció. Lehetetlen leküzdeni.
Azt kérjük ezektől a fiúktól,
hogy éles tárgyakkal teli, szűk helyeken ússzanak át
a vaksötét, hideg vízben.
Több órán keresztül.
Biztosan pánikba fognak esni. És akkor kapálódzni fognak.
Mindenki életét veszélybe sodorva.
Mit javasol, hogyan előzzük ezt meg?
Korlátoznunk kell a mozgásukat, hogy kivihessük őket.
Amikor egy életmentő egy fuldoklót próbál kimenteni,
a hátán húzza ki,
a karokat a vállnál lefogva,
de ez ilyen szűk helyen, és ilyen sok ideig nem kivitelezhető.
Korlátozzuk a mozgásukat? Össze akarja kötözni a kezüket?
Lehetőleg a hátuk mögött.
A lábukat is.
Megőrült?
Megkötözné őket a víz alatt?
Csak úgy hozhatjuk ki őket épségben,
ha ugyanolyan mozdulatlan csomagként viselkednek, mint a nekik bevitt palackok.
Még megkötözve is valószínű, hogy kapálódzni, pánikolni fognak.
Mi van, ha elejtem a kötelet?
Te mondd! A te ötleted.
Mi van, ha elaltatjuk őket?
Tényleg ez a szakértői terv?
Elaltatni őket a víz alatt? Megőrült!
A saját gyerekükkel megtennék?
Chet!
Elég!
Gyere, haver! Sétáljunk egyet!
Senki sem akarja ezt, de…
nem tudom,
hogy máshogy érhetnénk el, hogy nyugodtak maradjanak
a mentés idejére.
Tegyük fel, hogy megpróbáljuk!
Hogy csinálná?
Melyikük az orvos?
Egyikünk sem az.
Jamesnek és pár ejtőernyősnek van tapasztalata harctéri orvoslásban.
De nem a víz alatt, gyerekekkel, egy magashegyi barlangban.
Azt sem tudom, hogy kivitelezhető-e, de…
tudok valakit, aki igen. Richard Harris.
Dr. Harry.
Ausztrál barlangbúvár és aneszteziológus.
Az egyetlen a világon a tudomásunk szerint.
NULLARBOR-SÍKSÁG AUSZTRÁLIA
Rábeszélted őket erre az őrült tervre?
Nem teljesen.
Még kell nekik egy kis győzködés.
Hát az nekem is elkelne.
BARLANGBÚVÁR / ÁLLATORVOS
Hát…
Nem azon sírtok folyton a blogotokon,
hogy egyedi megoldásokat akartok találni egyedi problémákra?
Ennél nincs egyedibb. A problémák egyszarvúja.
Craig előtt ne hívd blognak!
Hogy merészeli?
Nem is tudom.
Még sosem csinált ilyet senki, és okkal.
Még ha ki is tudnánk logisztikázni… mi van az orvosi etikával?
És
megbízható társ nélkül nem megy.
Craig nélkül nem megyek.
Dr. Harris!
Ez az apám neve.
Harry, nem biztos, hogy lesz elég idő elintézni.
Mivel ön nemzetközileg regisztrált orvos,
az ausztrál kormány nem akadékoskodott, de Craig keményebb dió lesz.
Őrnagy,
nem mozdulok Craig nélkül.
Jó, meglátom, mit tehetek.
Hála az égnek, több a jó hír, mint a rossz.
Hogy érti?
Mivel már annyi módon próbáltuk elvezetni a vizet,
legalább 30 különféle csövünk és tömlőnk van odakint.
Sikerülhet?
Nem mindegyik cső ugyanakkora.
Lehet, hogy hegesztenünk kell.
Mikor kezdhetjük el?
Még ki kell számolni pár dolgot.
Kitettem őket a Facebookra és a Redditre.
A Facebookra?
Uram, világszerte rengeteg mérnök követi a híreket.
Sokkal gyorsabban haladhatunk,
ha hagyjuk, hogy segítsenek.
Ha helyesen számolunk,
nem lesz minden eszközre szükségünk.
Én addig elkezdem a gyakorlati teszteket.
Pontosítani kell a térképeket.
De van, amit nem tudunk meg, amíg be nem megyünk.
Létrehoztunk az amerikaiakkal egy csapatot
annak meghatározására, hogy hány készétel fog még kelleni
a fiúk táplálására a következő pár hónapban,
és hogy mennyi idő lesz az utánpótlást bevinni.
Jó napot! Bocsánat.
Pim parkőrt keresem.
Maga meg kicsoda?
- A Meteorológiai Intézettől jöttem. - Noon?
Nem bírtam tovább, Pim.
Megint bedöglött a műhold.
Ugyanúgy, mint azon a napon.
Tennem kellett valamit, főleg miután hallottam a hírt Sam haláláról.
Várj! Miért jöttél ide?
Mobil mérőállomást állítok fel Phamiben.
A főnököm nem támogatja.
Szerinte a műhold hamarosan megjavul.
De a múltkoriak után meggyőztem,
hogy ha rájönnek hogy segíthettünk volna, és nem tettük,
az véget vethet a karrierjének.
Szerintem imádta ezt a részt.
Reméltem, hogy tudsz nekem segíteni.
Épp a mentési terven dolgozom.
Semmilyen terv nem fog segíteni,
ha váratlanul megváltozik az időjárás.
Már késő elindulni.
Odaviszlek a kormányzóhoz.
Biztos látni akar.
Elnézést!
Az a kormány tulajdona.
A thai kormányé.
Úgy látom, a Thai Meteorológiai Intézettől jött.
A főnökének lehet egy barátja a követségünkön.
Felhívott, hogy aggódik az egyik gyakornokáért idekint a dzsungelben.
Engem küldtek, hogy vigyázzak magára.
Oké.
Jó, hogy végre találkoztunk. Fiatalabb vagy, mint gondoltam.
Tle! Nick! Mit csináltok?
Semmit.
Csak hülyéskedtünk. Semmi sem történt.
Night megfulladhatott volna.
Jól vagyok.
Baja eshetett volna.
Hogy nem értitek még ennyi idő után sem?
Mindegy, hogy direkt, vagy sem,
de szörnyű dolgok történhetnek.
Nincs több hülyéskedés!
Menjetek aludni!
Sajnálom.
- Sajnálom. - Sajnálom.
Menjetek!
Dr. Harris! A kísérője vagyok, Toe, a követségről.
MAE FAH LUANG REPÜLŐTÉR CSIANGRAJ TARTOMÁNY
Mi folyik itt?
Szattahipbe viszik a kommandóst, hogy a felesége eltemethesse.
Ő volt a barlang első halálos áldozata.
+14 NAP, 1 ÓRA
- Kövesse a parancsot! - Igen.
Óvatosan!
Mindenki!
A kiváló aneszteziológus: dr. Harry.
És a merülőtársa, Craig.
A kiváló állatorvos.
Örülünk, hogy itt vannak.
Ugye nem haragszanak, ha rögtön belevágunk?
Kérem.
Ezek a színek a barlang kamráit jelölik.
Vízzel elárasztott szifonok kötik őket össze.
A fiúk itt vannak a kilences kamrában négy kommandóssal.
Az orvos szerint egész jó állapotban vannak.
A terv az, hogy mindegyik Vaddisznót
két-két búvár kíséri át a szifonokon.
A két búvár nem jó ötlet.
Miért?
Pár éve egy barátunk,
egy fiatal, Agnes nevű búvár eltűnt az egyik merülésnél.
Harryvel mi hoztuk fel.
Kis híján megtapasztaltuk, miért rossz ötlet ketten egyszerre merülni.
Ha az elöl haladó búvár beszorul,
nem tud kommunikálni
a mögötte haladóval.
Elzárja az utat a másik elöl, aki egy testet tol maga előtt.
Teljes a káosz…
Valaki meg fog sérülni, vagy még rosszabb.
Oké.
Akkor hogy segítsük a szóló búvárt,
kiemeljük a vízből a fiúkat, amikor csak lehet,
és hordágyon szállítjuk őket
a szifonok közötti kamrákban.
Kérdés, hogyan fog a regulátor a szájukban maradni.
Ha teljes arcos maszkot használunk.
Délen találtunk párat.
Van olyan módszere,
amivel nem küldi a barátomat és a 12 fiút hullámsírba?
Szabad?
A pozitív nyomású maszk az egyetlen megoldás.
Sajnos túl nagyok, amiket találtunk.
Lennie kell valahol egy kisebb felnőttre vagy tinédzserre illőnek, ami működik.
Miért olyan fontos, hogy pozitív nyomású legyen?
A merülés egy aktív cselekvés.
A regulátort a szájban kell tartani
a légzéshez…
Ha eszméletlenek lesznek, nem fognak szabályosan lélegezni.
A regulátor ki fog esni a szájukból, és nem veszik észre, ha befolyik a víz.
És a búvár sem, aki viszi őket.
Szóval…
megfulladnak.
Dolgoztunk már pozitív nyomású maszkokkal az USA-ban.
A levegő áramlik,
a nagynyomású levegő mindenképp bejön.
Ez az egyetlen esélyünk.
És ha nem találunk ilyen maszkot?
Akkor Craignek van igaza.
Nem altathatom el őket.
Meg fognak fulladni.
De ha találunk elég kicsi maszkokat,
és stabilizálni tudjuk a fiúkat
arccal lefelé a vízben…
Miért arccal lefelé?
Hogy ne záródjanak el a légutaik, ne essen hátra a nyelvük,
ne fulladjanak bele a nyálukba.
Van esélyünk…
ha sikerül maszkot szerezni.
Oké.
Megvan a feladat.
Chet Kellyvel és Jirasakkal megpróbál oxigént bejuttatni?
Igen.
Megviselte Sam halála.
Tudja,
Chet és Ja Sam régóta ismerték egymást.
Szeretné jóvá tenni.
Kapcsolja be!
A kompresszor a tartályon keresztül levegőt pumpál a tömlőbe.
Feltöltjük vízzel, hogy lássuk, ereszt-e valahol.
A mérnöknél van a tömlő vége.
Ha jól működik, a levegő visszaáramlik.
- Miből derül ki, hogy ereszt-e? - Honnan tudjuk, hogy ereszt-e?
Buborékozni fog a víz az illesztésnél.
Ha valahol ereszt, ott buborékok lesznek.
Nézze, bíznia kell bennem.
A testük bénult lenne, de az agyuk nem,
és így töltenének el órákat a vaksötét vízben.
Önök kipróbálnák ezt a kínzást?
Azt mondja, hogy túl veszélyes lenne és kínzással érne fel az izomlazító.
Újra meg kellene fontolnunk a midazolámot.
Vagy a lorazepámot.
Ez…
Ahogy már mondtam,
egyiket sem támogatom.
Kiszámíthatatlan a hatásuk.
Mindkettő kiszámíthatatlan.
A ketamin a helyes választás.
Megbízható, nem csökkenti a test maghőjét,
és cserébe nem csökkenti a vérnyomást.
A ketamint preferálja, mert nem csökkenti a test maghőjét
és a vérnyomást.
De nem hosszú hatású.
Mi lesz, ha a fiúk felébrednek útközben?
Nem hosszú hatású.
Mit tesz, ha a fiúk felébrednek útközben?
A kísérőbúvárnak újabb adagot kell beadnia nekik.
Vagy kihozzuk őket, vagy bent maradnak.
Kérdezzük meg a szüleiket, hogy mit gondolnak!
Mi vagyunk a vezetők.
Nekünk kell döntést hoznunk.
Ezek az emberek nem mérnökök.
Nem búvárok.
Nincsenek olyan állapotban, hogy ezt eldöntsék.
Ha a lánya lenne odalent a barlangban,
tudná kezelni a helyzetet?
Nem tudom.
De nem akarna részt venni a döntési folyamatban?
Mióta dolgozol itt?
A légierőnél? Tíz éve.
- Láttál már ilyet? - Nem.
Mondd, hogy találtak maszkokat!
A jenkiknek sikerült előteremteni valahonnan négy extra kicsi
pozitív nyomású maszkot.
Isten tudja hova küldtek egy gépet, hogy szedje össze őket.
Egy egész gépet küldtek értük?
Amíg nem az én adómból megy, nekem mindegy.
Ó, és a kommandósok összerakták a hordágyakat.
Épp most tesztelik őket egy medencében.
Akkor vízágyak?
Nem, attól még hordágynak hívják…
Elmondanád, hogy mi történt odabent?
Nézd, joggal idegesek.
De ők akarják irányítani a folyamatot.
A szert, az adagolást, mindent.
Te fogod beadni az injekciót a barlangban, nem ők.
- Úgy csinálod, ahogy akarod. - Craig!
Mi lesz, ha az egyikük meghal?
Mert mi tudjuk, hogy meg fog.
Hogy magyarázom ki magam?
Gyilkos leszek, te pedig bűnrészes. Egy bangkoki börtönben fogjuk végezni.
Ugyan! Majd Toe segít kijutni.
Azt mondták, hogy ne hallgatózzak.
És ez jó tanács. Gyorsan tanulsz.
Tehát feladjuk?
A saját szememmel akarom őket látni.
Te is ezt akarod?
Nem számít, mit akarok. Harryvel mozgok.
Ha a pácienseim lesznek,
jogom van hozzá, hogy megvizsgáljam őket.
Nem is tudom.
Miért nem gyakorolsz inkább velünk a medencében?
Az egész gyakorlat feleslegessé válhat, ha bent kiderül, hogy nem elég fittek.
Belegondoltál már, hogy milyen lesz
elfelé úszni a fiúktól,
és tudni, hogy ott fognak meghalni?
Ez a két választásunk van?
Ha az ön gyerekei lennének,
kihozná őket az életüket kockáztatva,
vagy a barlangban hagyná őket?
Mindkét választás kockázatos.
De ön melyiket választaná?
Hogy kihozzák őket.
De miért?
Ez egy veszélyes helyzet.
Választhatnak, hogy gyors halált haljanak…
vagy lassút.
A kíméletesebbet választanám.
Értékelem
az őszinteségét.
Én is így gondolom.
Ha készek beleegyezni,
kérem, hogy írják alá ezt a papírt,
hogy továbbhaladhassunk.
Kérem a fiúk nevét.
A gondviselő nevét.
És az aláírásukat.
Családonként egyet.
Mit tegyünk?
Könnyen beszélnek.
Halt már meg gyerekük?
Fogalmuk sincs, milyen érzés.
Nem írom alá.
Lehet, hogy Tle a barlangban van és eltévedt, de még életben van.
Sak!
Mit csatangolsz odakint?
A feleségemnek kis idő kell.
Az enyémnek is. Addig gyere, ülj be!
- Biw imádja ezt a számot. - Tle is.
Mindig felhangosítom, ha ez megy, hogy cukkoljam.
Mikor eltűntek,
nem voltam otthon előző este.
Elmentem a focipályához.
De féltem, hogy Biw nem akar látni.
A tinik könnyen zavarba jönnek.
Ha ennek vége lesz…
Ha Biw hazajön…
ígérem, hogy jobb apa leszek.
Tle születése előtt…
volt egy lányunk.
Nagyon beteg lett.
Nem tudták megmenteni.
Nem tudtam. Sajnálom.
Azt hittük…
hogy sosem dolgozzuk fel.
De aztán jött Tle.
És a szívünk újra kinyílt.
Megfogadtuk…
hogy nem engedjük, hogy baja essen.
Nincs befolyásunk a helyzetre. Tudom, mert próbáltam.
Tudom. Én is így hiszem.
De a feleségem…
Hé, csaltál!
Kettő az egy ellen, mégis kikaptatok. Béna!
Még egy kör?
- Jó. - Oké. Még egy.
Eak!
Nagyon sajnálom.
Néha elfelejtem, milyen veszélyes is idebent.
Mert te védelmezel bennünket.
Ezért óvatlanok vagyunk.
Bocsánat, hogy kiabáltam.
Nem haragszom.
Egyikőtökre se.
Magamra haragszom.
És sajnálom.
Hogy idehoztalak titeket.
És ezt kell átélnetek.
Nem érdemlitek meg.
Gyerekek vagytok.
Kint kellene játszanotok.
Szórakoznotok, élveznetek az életet.
Nem azon aggódni, hogy ki fogunk-e…
Ez nem a te hibád, Eak.
Nem te hoztál ide minket.
Mi akartunk jönni.
Én nem akartam jönni.
De nem miattad jöttem, Eak.
Lehet, hogy nem erőltettem rátok.
De én vezettelek ide.
Én vagyok az edzőtök.
Jobban kellett volna vigyáznom.
Ha bármelyikőtökkel történik valami…
Nem kell többé vigyáznod ránk.
Mert megtanítottál minket túlélni.
Hogy hívnak, kölyök?
A nevedet kérdezi.
Boon-Nam vagyok.
Azt jelenti, jószerencse.
A csapattársuk. Úgy volt, hogy ő is velük megy.
De hamarabb hazament.
Rendben. Ez nagyon furcsa lesz.
Tedd a karod a hátad mögé, így!
Tedd hátra a karod!
Ezzel segíteni tudok a barátaimnak?
Igen, uram.
Óvatosan!
Add tovább a tömlőt!
Erre!
Óvatosan!
Add tovább!
Valamivel fel kell emelnünk a lábát.
De mivel? Több mindent már nem vihetünk be.
Igen.
Mit szól ehhez?
Vége van?
Hé! Semmi baj, kölyök. Ügyes voltál.
Hol van anyu?
- Hé, semmi baj. - Hova ment?
Anyut akarom.
Oké, mély levegő!
Mély levegő, Mark.
És ki.
És most fújd ki!
Oké. Még egyszer.
Még egyszer.
Oké.
Köszönöm!
Vigyázz magadra, oké?
Köszönöm, Adul!
Nincs túl jól. Odakint kezelésre szorul majd.
De a helyzethez képest meglepően jól vannak.
Nem az én érdemem. Kemény fából faragták őket.
Adul!
Kérdezd meg, hogy van-e otthon kenguruja!
Van otthon kenguruja?
Kenguruja?
Minden ausztrálnak van.
- Mindnek? Tényleg? - Tényleg?
Nem.
Mikor viszik ki őket?
Még nem született döntés sajnos.
Mindent megtesznek, tudom.
De minél hamarabb döntenek, annál jobb.
A fiúk erősek, erősebbek, mint a legtöbb felnőtt.
De ez a bizonytalanság bárkit kikészítene.
Ha kijutok,
kérek anyutól egy kengurut.
- Én is! - Mi?
Próbáltam elviselni a helyzetet.
De nem bírom tovább.
Egy anya hogy élheti túl a gyermekét?
Nem bírom.
Elviselhetetlen a fájdalom.
Próbálok kapaszkodni, de nincs mibe.
Űr van körülöttem.
Ismeri Kisa Gotami példabeszédét?
PHAMI CSIANGRAJ TARTOMÁNY
Mennyire rossz a helyzet, Noon?
Ne kérdezgess már! Próbálok rájönni.
Rossz.
Majdnem 40 milliméter, és emelkedik.
Szólnunk kell.
A francba. Nem működik.
Most viccelsz?
Hogy pikkelhetnek ennyire rád a műholdak?
Menjen!
Biztosan jól értem?
A tömlő nem ereszt, és az oxigén rendesen áramlik.
Működik a tesztje.
Megcsinálta.
Igen, de ez még csak próba volt. Itt mindig működik.
De az egyes kamrában mindkétszer szivárgott a tömlő.
Az erős sodrástól és a kötél kopásától.
Ez csak egy próba.
Idekint működik,
de a barlangban ereszt a tömlő
a víznyomás miatt.
Lehet vele valamit kezdeni?
Lehet, de több időre van szükségünk.
És több tesztelésre.
Biztosra kell mennünk, hogy több víz és több eső esetén is
bírja a rendszer a nyomást.
Biztosra akarunk menni arra az esetre, ha több eső jön.
Mit gondolsz, Chet?
Te vagy itt az egyetlen, aki merült a barlangban.
Egyetértesz azzal, hogy több időre és tesztelésre van szükség?
Igen, több időre van szükség.
És szerintem működni fog.
Oké.
+15 NAP, 8 ÓRA
Semmit sem tehetek…
hacsak nem írják alá mindannyian.
Nem lehet, hogy valakit bent hagyunk.
Túl kockázatos.
Vagy mind jóváhagyják…
vagy mind ellenzik.
Nehéz helyzet.
Páran még nem készek döntést hozni.
Hol voltál eddig?
Aggódtam érted.
Elmentem a templomba.
Emlékszel Kisa Gotami példabeszédére?
Kisa?
A szerzetes nem akarta elhinni, hogy még nem hallottam róla.
Meghalt a gyermeke.
És Kisát felemésztette a bánat.
Egyesek szerint a gyász vette el az eszét.
A Buddha azt mondta neki,
ha sikerül csak egyetlen olyan családtól mustármagot gyűjtenie a faluban,
amelyet még nem látogatott meg a halál, feltámasztja a gyermekét.
Kisa minden házba bekopogott.
Egyikbe a másik után.
De senkit sem talált, aki ne veszítette volna már el egy szerettét.
Egy fiút, apát,
nagybácsit,
nagynénit,
lánygyermeket.
És rájött, hogy…
nincs olyan ház, ahol ne járt volna már a halál.
Kisa tehát alázatosan, megbölcsülve
újra a Buddha elé járult.
Majd megosztotta bánatát a faluval.
És ezzel könnyített a szívén.
Már elvesztettem egy gyermeket.
Ha ez kell ahhoz, hogy megmentsük a többiek életét, hát megteszem.
Most már értem, hogy nem vagyok egyedül.
Uram!
Rá fognak kérdezni, amint belépünk.
Hát persze.
Tudom, hogy segíteni akarsz. Ilyen vagy. Egy szent.
Szállj le rólam, jó?
Ezért vagyok itt. Hogy én legyek a válladon ülő kisördög.
Ha tényleg megcsinálod, és akár csak egy fiú is meghal…
vagy egy búvár…
Agnes elvesztése megviselt, de…
ő felnőtt volt, nem egy általad leszedált gyerek.
Ha nem vagy képes ezzel élni, ne vállald el!
Senki sem fog elítélni érte.
Minden gondviselő beleegyezését adta.
Mindenük megvan, ami kell?
Csak egyvalamit nem tudunk, és ez nem elhanyagolható.
Hogy dr. Harris vállalja-e.
Mit gondol?
Ha nem vállalja,
nem tudjuk megmenteni a fiúkat.
Pánikolni fognak, ahogy Boon-Nam a medencében,
és a búvárral együtt meghalnak.
Igaza van.
Kormányzó!
Vihar közeledik.
Az eddigi legnagyobb.
Semmi sem fogja tudni visszatartani a vizet.
Holnap ilyenkorra a vihar centrumában leszünk.
Két nap, és nem bírják tovább a szivattyúk.
Újabb vihar közeledik.
A szivattyúk nem fogják bírni.
Szivattyúk nélkül a merülés is kizárt, ha jön Harry, ha nem.
Van más megoldás?
Nincs.
Akkor egyezem bele,
ha egyedül dönthetek a pácienseim kezeléséről.
- Ezt mindenki fogadja el! - Jó.
Elfogadjuk.
Oké.
Benne vagyok.
- Ez az! - Oké.
Sokáig tartott.
A csapatom jelentős előrelépést tett.
Mi ez?
Értékelem a csapata hősies erőfeszítését.
De beszéltem Kiattisakkal,
és egyetértünk abban, hogy a sikerhez lassan, de biztosan kell haladnunk.
Uram, ne haragudjon, de ez már nem lehetséges.
Nincs időnk, hogy oxigéncsövet vezessünk be a barlangba.
Miért? Mi változott?
Ha reggelig nem kezdjük meg a mentőakciót,
nem fogunk tudni bejutni a fiúkhoz.
- Noon! - Igen, uram.
Ő Noon a Meteorológiai Intézettől. A főnöke vonalban van.
Hasonló nagyságú vihar érkezik, mint amikor a fiúk a barlangban rekedtek.
De hevesebb lesz, és egyre erősödik.
Nem csak elvágja tőlünk a fiúkat és a velük lévőket,
meg is fulladhatnak.
És csak hónapok múlva fogjuk megtudni, hogy mi történt, amikor a víz leapad.
Várjon!
Mitől olyan biztos ebben?
Volt bennünk annyi előrelátás, hogy mérőállomást állítottunk fel Phamiben.
Biztosak vagyunk benne.
Értem, hogy biztonságra törekszenek.
Mindig is reménykedtem, hogy az ön tervét valósítjuk meg.
De nem akarom, hogy a fiúk Ja Sam sorsára jussanak.
Ha ez bekövetkezne,
felemésztene a gyász.
Megváltoztak a körülmények.
Nálunk hatalmasabb erőkkel dacolunk.
Vagy meghajolunk előttük, vagy megtörünk.
Mit javasol?
Törzsőrmester, kérem.
Egy sor összetett problémát
bontottunk le megoldható részfeladatokra.
Milyen szert fog használni?
Ketamint az altatáshoz.
Ezt magam adom be.
És ha a búvár az első fiúval a szifonon áthaladva a nyolcas kamrába ér,
Craig kollégám fogja várni, hogy megvizsgálja az állapotát és légzését.
Ha minden jól megy, indulhat a következő fiú.
Milyen sikerességi arányt jósol?
Miniszter úr!
Lehetetlen 100%-os sikert garantálni.
El kell engednünk a gyászt, a teljes siker csupán hiú ábránd.
Mind gyászolunk.
Mindannyiunkat kísért Ja Sam halála.
De újra kockáztatnunk kell.
Hetvenöt százalék.
Ötven százalék.
Harminc százalék.
A kétharmaduk nem éli túl, és valószínűleg a kisebbek vesznek oda.
De ha most nem cselekszünk,
a túlélési esélyük…
Közel 0% lesz.
Én hajolok meg elsőként.
Legalább
hadd temessék el a fiaikat ezek a családok.
Nem hagyhatjuk őket a barlangban megfulladni.
Akármi is lesz, ezt a tervet hajtjuk végre.
Miniszter úr!
Hat nappal ezelőtt
megkértem mindenkit, hogy higgyen a fiúkban.
Hogy higgyenek bennük…
habár már tíz nap telt azóta, hogy étel és ital nélkül eltűntek.
Akkor
a legtöbben úgy gondolták, hogy a fiúk már halottak.
De túlélték.
Megint túl fogják élni.
A gondviselőik a beleegyezésüket adták, hogy kihozzuk őket,
a kockázatok ismeretében is.
Bátrak, és bíznak bennünk.
Akkor mi miért nem tudunk önmagunkban bízni?
Maga és maga!
Maga, maga és maga!
Jöjjenek velem!
Uram, valamit hallania kell.
Igen, uram.
Ismételje el!
Az egészet.
James Nichols törzsőrmester vagyok az USA Légierejétől.
Itt van még velem Charles Hensen őrnagy,
Narongsak kormányzó, Apakorn admirális és dr. Richard Harris.
Ismertetem az akciótervet.
Egy sor összetett problémát
bontottunk le megoldható részfeladatokra.
Szerintem hazaküldenek, ennyi volt.
Zöld utat kaptunk.
A Vaddisznó-mentőakció…
kezdetét veszi.
A feliratot fordította: Lipták-Pikó Judit